Document ID: /fineweb-2-swissfilter-quality_10-filterrobots/filtered/01798.jsonl.gz/1138

S‘ klinä Räbschta me woesses jo gnau
Isch halt a kli andersch als zum Bischpil s’grosse Widnau.
Ko Einheitsgmeind för wa denn o,
es söll ja jedano a Rotschöpfli übercho.
Jo da Andi und sin Superrot
Die lugid scho dass as vorwärts got.
Doch wenn do nöd no a Schuelgmeid wär,
wo me sich macht’s Läbä schwär.
En Fuschterplatz a chli saniert,
wird taget, planet, diskutiert.
Öb Schuel öb Gmeind, wer zahlt’s jetzt au,
me sägid: s’interessiert ko Sau.
Doch endlich hond sis denn no gschafft
Und planid jetz mit vereinter Kraft
En Mehrzweckhalla-Erwiterigssaal,
för wa o immer -scheiss egal.
A viertel Kischta schnell versaut
För da het man o öppa an Fuschterplatz baut!
A Einheitsgmeind mer sind däför,
so wi hinter Hartert‘s Tör!
D’Frau Gmoandrötinund da Schuelsekretär
chüntid d’Fädä zücha, s wär doch nöd schwär.
Doch am 13. Januar, as isch a Truur
Vo dorfinterner Kommuniktion fählt jedi Spur.
Info Anlass Mehrzweckhalla, Ischueligsinfo, Schulegmoand,
MVR Hauptprob und TVR-Sitzig – Jo überall zur glicha Zit wird informiert,
cha da si, dass sö öpis mit Zuefall passiert?
Oder isches a Kommunikationsproblem bir Familie Hartert villicht?
Well mer wegem suuram Öpfel über nünt anders me spricht.
Tatsach isch, bi üseraa Einheitsgmeindndsfamili häts nöd aso funktioniert
Villicht o well da Butzi nuno hät a da Körnelibank umma gstudiert?
Sex wis will, doch d’Hoffnig stärbt zletzt und jeda vo üs weissS
i alli machid o guets und nöd nu vill Scheiss.
Drum er lieba Rötler dankig mer und züchid da Huet.
Denn wemmer s’Kasperlitheater z’Balga mit em Wammbach gsecht,
denn got üs z’Räbschtajo uuuuuuuu huerra guet!